Държавен вестник, бр. 101, 2015 г., стр. 99

БРОЙ  101	
Д Ъ Р Ж А В Е Н  В Е С Т Н И К 	
СТР.  99  
– Липса на утвърдена система за координация 
и междусекторно сътрудничество по отно-
шение на рисковете за здравето, свързани с 
факторите на околната среда.
Провеждането на държавен здравен кон-
трол е приоритетно насочено към превантивен 
контрол на рисковите фактори, които могат 
да доведат до влошаване както на индивиду-
алното, така и на общественото здраве като 
цяло и е пряко приложение на политиката на 
държавата за защита здравето на гражданите. 
Изпълнението на дейностите по осигуряване 
на безопасна жизнена среда и мониторинг 
на факторите на жизнената и околната среда 
осигурява възможностите за предприемане на 
информирани, навременни и адекватни мерки 
за отстраняване на възникналите рискове за 
здравето.
През последните години на фона на не-
прекъснато увеличаващ се брой обекти, под-
лежащи на контрол и завишени изисквания 
към квалификацията на кадрите, се създават 
сериозни кадрови проблеми в регионалните 
структури. Липсата на квалифицирани кадри, 
на съвременни информационни технологии и 
лабораторно оборудване, а също и адекватно 
финансиране води до значителни затруднения 
при изпълнение на служебните задължения, 
рефлектира върху качеството на контрола и 
респективно на поетите ангажименти от страна 
на България по националното и европейското 
законодателство и международни договори и 
споразумения. 
Тези проблеми определят необходимостта 
от политически и обществен консенсус за зна-
чението на държавния здравен контрол, който 
да отговаря на потребностите на населението 
за подобряване на здравето, безопасността и 
благосъстоянието до средните нива на ЕС.
Основната цел на настоящата политика е 
повишаването на ефективността и качеството 
на държавния здравен контрол и достигането 
на високо ниво на съответствие с национал-
ните и европейските изисквания на обектите 
с обществено предназначение, продуктите, 
стоките и дейностите със значение за здравето 
на човека и факторите на жизнената среда, 
както и подпомагане подобряване качеството 
на живота и предотвратяване възникването на 
рискове за човешкото здраве.
Адекватното и навременно установяване 
на всяко отклонение от здравните норми и 
идентифициране на рисковете, които могат да 
възникнат за здравето на човека, последвано от 
предприемането на мерки за тяхното отстраня-
ване, изисква непрекъснато усъвършенстване 
на системите за мониторинг на факторите на 
жизнената среда, осигуряване на съвременно 
и високотехнологично оборудване за лабора-
торната дейност, квалифициран и компетентен 
човешки ресурс. 
Държавният здравен контрол, освен чрез 
систематични и насочени инспекции, се обек-
тивизира с вземане на проби за извършване 
на анализ от продукти и стоки, произведени 
в страната и/или пуснати на пазара, както за 
тяхната безопасност, така и за съответствието 
им с европейските и националните изисквания 
за качество. Разработването и прилагането на 
мерки за усъвършенстване и повишаване ка-
чеството на държавния контрол за недопускане 
предлагането и разпространението на пазара 
на опасни продукти и стоки ще ограничи полз-
ването и респ. негативното влияние на тези 
стоки и продукти върху здравето на хората от 
различни възрастови групи. 
От съществено значение е и усъвършенства-
не на формите и начините за предоставяне на 
здравна информация на обществеността както 
за рисковете за индивидуалното здраве, така и 
за въведените ограничения относно ползването 
на питейни и минерални води, води за къпане, 
продукти и стоки със значение за здравето на 
човека. Това ще създаде възможност за инфор-
миран избор за подобряване на индивидуалното 
здраве и формиране на навици за здравословен 
начин на живот. 
Стабилното развитие на системата за ра-
диационна защита, в съответствие с между-
народния опит и въведените в практиката 
съвременни технологии и методи, има важно 
значение за намаляване на риска при използ-
ването на йонизиращи лъчения в медицината, 
промишлеността, науката и др. 
За развиване и поддържане на системата за 
осигуряване на адекватна защита на пациента 
при медицинско облъчване следва да се пред-
приемат мерки за повишаване на кадровия 
потенциал и оборудване с подходящи средства 
за измерване и провеждане на дозиметричен 
мониторинг. Необходимо е да се доокомплек-
туват и обезпечат със съвременно оборудване 
специализираните екипи на МЗ в РЗИ и НЦРРЗ, 
на които се възлага медицинското осигуряване 
и защитата на населението от инциденти с 
химически, радиоактивни и ядрени материали 
от случаен, естествен и умишлен характер и 
поддържане на аварийна готовност. 
Важен акцент за укрепване на капацитета 
на системата на общественото здравеопазване 
с цел осигуряване на ефективен и качествен 
държавен здравен контрол е модернизирането и 
повишаването на административния капацитет 
и въвеждане на единна информационна система 
за обмен на данни от мониторинга на факторите 
на жизнената среда и лабораторния контрол 
на регионално и национално ниво с цел бърза 
реакция при идентифициране на отклонения 
от нормите. Това ще допринесе за създаване 
на възможности за предприемане на навре-
менни мерки на всички нива по недопускане 
и ликвидиране на рисковете за населението, 
предоставяне на съвременни административни 
услуги и повишаване на доверието в админи-
страцията като цяло.